Diari Oficial de la Generalitat Valenciana


Sumari del DOGV 3903, del 22-12-2000 (2000/10273)

ACORD de 5 de desembre de 2000, del Govern Valencià, pel qual s'autoritza determinat ajustament en l'annex de transferències corrents del programa 313.20, Drogodependències i altres Addiccions, que implica la supressió de la línia de subvenció nominativa 3.056, per import total de 24.615.252 de pessetes. Exp.16.030/2000/242.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3903

Data del DOGV
:   22-12-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/10061


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 5 de desembre de 2000, del Govern Valencià, pel qual s'autoritza determinat ajustament en l'annex de transferències corrents del programa 313.20, Drogodependències i altres Addiccions, que implica la supressió de la línia de subvenció nominativa 3.056, per import total de 20.557.501 de pessetes. Exp.16.030/2000/242. [2000/10483]
  
El Govern Valencià, en la reunió del dia 5 de desembre de 2000, adoptà l'acord següent:
  
La Conselleria de Benestar Social ha proposat incrementar la dotació de les línies de subvenció, incloses en l'annex de transferències corrents del programa 313.20, Drogodependències i altres Addiccions, 1.897 €Atenció a drogodependents amb problemes juridicopenals- i la 2.099 €Prevenció de les drogodependències i altres addicions- en 66.103.794 i 8.000.000 respectivament, a fi de poder atendre les nombroses sol·licituds presentades a la convocatòria anticipada mitjançant Ordre de la Conselleria de Benestar Social de 16 de desembre de 1999.
  
D'altra banda, l'increment de centres administradors de metadona, així com l'aparició en el mercat farmacèutic de noves prestacions comercials, ha variat substancialment les condicions d'accessibilitat al tractament amb agonistes opiacis per a pacients drogodependents, cosa que ha motivat no iniciar el programa d'aquest tipus de tractaments en oficines de farmàcia que es tenia previst dur a terme en el present exercici, per a la qual cosa s'havia habilitat la línia de subvenció 3.056 en el programa 313.20, dotada amb 34.447.322 de pessetes, quantitat que es proposa destinar a finançar les actuacions anteriorment descrites.
  
En conseqüència, i en virtut del que disposen els articles 18 i 19 de la Llei 10/1999, de 30 de desembre, de Pressupostos de la Generalitat Valenciana per a l'exercici 2000, el Govern Valencià
  
ACORDA
  
S'autoritza determinat ajustament en l'annex de transferències corrents del programa 313.20, Drogodependències i altres Addiccions que implica l'augment de la dotació dels fons propis no condicionats de les línies de subvenció que es detallen a continuació, així com la supressió i consegüent desafectació de la línia 3.056.
  
Línies Import modificat
  
3056 €Programes de manteniment amb
  
metadona en oficines de farmàcies- -20.000.000
  
València, 5 de desembre de 2000
  
El conseller secretari del Govern Valencià,
  
JOSÉ JOAQUÍN RIPOLL SERRANO